Diari Oficial de la Generalitat Valenciana


Sumari del DOGV 7165, del 03-12-2013 (2013/11529)

Notificació del decret i de la diligència d'addició dictades en el procediment d'execució de títols juidicials número 354/2012.
-------------------------------------------------------------------------------------------------------------------------------

### Dades del document

Número de DOGV
:   7165

Data del DOGV
:   03-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11410


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Anunci

Notificació del decret i de la diligència d'addició dictades en el procediment d'execució de títols juidicials número 354/2012. [2013/11587]  
Execució de títols judicials 000354/2012-N  
De: Eugenio Mata Rabasa.   
Procuradora: María Jesús Ferrús Zaragoza.   
Contra: Manuel Palau Aviñó.  
En este procediment, seguit a instàncies d'Eugenio Mata Rabasa contra Manuel Palau Aviñó, s'ha dictat un decret d'adjudicació que, literalment, és com seguix:  
«Decret  
Secretària judicial: María José Segovia Albaráñez.  
Sueca, 20 de setembre de 2013  
Antecedents de fet  
Primer. Davant d'este Jutjat se seguixen les actuacions d'execució de títol judicial a instàncies d'Eugenio Mata Rabasa, representat per la procuradora María Jesús Ferrús Zaragoza, contra Manuel Palau Aviñó.  
Execució fonamentada en:   
- Decret de data 19 d'octubre de 2011, del procediment de jura de comptes 882/2010.  
Segon. Per una interlocutòria de data 23 de maig de 2012, es va despatxar una execució contra l'executada expressada per les quantitats següents: 8.890,88 euros en concepte de principal i interessos ordinaris i moratoris vençuts, més uns altres 2.667,26 euros en concepte d'interessos i costes pressupostats per al procés d'execució.  
Es va dictar un decret amb data 23 de maig de 2013, en què s'ordenaven els corresponents embargaments. Es va intentar la localització de l'executat en el domicili que consta a Cullera, carrer de Madrid, número 3, escala 1, planta 10, porta 20, on no va poder ser localitzat.  
Així mateix, es va fer una consulta telemàtica d'altres possibles domicilis on poguera ser localitzat.  
Posteriorment, es va intentar la notificació en el domicili de plaça del Baró de Cortes, número 15, porta 6, porta 17, a València, sense que tampoc poguera ser localitzat.  
Mitjançant un decret de data 26 de juny de 2012, es va ordenar l'embargament de la finca registral número 6371, inscrita en el Registre de la Propietat de València número 12, de la Secció de Russafa, tom 1098, llibre 88, foli 160.  
Es va intentar la notificació del despatx d'execució i notificació del decret de data 23 de maig de 2012 en eixe nou domicili, sense que poguera dur-se a terme per no haver-se pogut localitzar l'executat.  
Es va intentar la notificació personal el dia 5 de setembre de 2012.  
  
Posteriorment, es va intentar la notificació al domicili siti en la urbanització Pedregal, número 3, sítia en la carretera del Far de Cullera, s/n, 46375 Cullera.  
Per mitjà d'una diligència d'ordenació de data 25 d'octubre de 2012, es va ordenar la notificació de la interlocutòria i decret i se'n va despatxar l'execució per mitjà d'edictes, i les successives notificacions es van practicar per edictes d'acord amb el que establix l'article 691.1 de la Llei d'Enjudiciament Civil.  
Tercer. Amb els els tràmits legals previs, i transcorreguts 30 dies des que van tindre lloc el requeriment de pagament i les preceptives notificacions, a instàncies de l'executant, es va traure a subhasta pública el bé immoble descrit en el fet segon de la present resolució, que ací es dóna per reproduït. El dia 22 d'abril de 2013 es va celebrar una subhasta i la part executant, per no assistir els licitadors, va sol·licitar l'adjudicació per tots els conceptes.  
La finca es va taxar als efectes de subhasta en la quantitat de 93.310 euros.  
Quart. Amb data 22 d'abril de 2013, es va celebrar la subhasta dels béns expressats, que va tindre lloc sense efecte per falta de licitadors.  
Quint. La representació processal de l'executant va presentar un escrit, amb data entrada en este Jutjat de 25 d'abril de 2013, on sol·licitava l'adjudicació del bé objecte de subhasta per la quantitat que se li dega en tots els conceptes.  
Per un decret de data 26 de juny de 2013, es van aprovar la taxació de costes per l'import de 1.997,09 euros i els interessos per l'import de 1.378,21 euros, que sumen un total de 3.375,30 euros, i que va adquirir fermesa el dia 2 de setembre de 2013 després de la notificació per edictes de l'executat.  
Sext. Ascendint la quantitat deguda per principal a 8.890,88 euros i sent procedent disposar l'adjudicació dels béns hipotecats, a favor de l'executant, per la suma total de 12.266,18 euros, queda l'executant eximit de realitzar cap consignació, sense que existisca un sobrant en este procediment.  
  
Fonaments de dret  
Primer. Disposa l'article 681.1 de la Llei d'Enjudiciament Civil que l'acció per a exigir el pagament de deutes garantits per peça o hipoteca podrà exercir-se directament contra els béns pignorats o hipotecats, subjectant-ne l'exercici al que disposa el títol IV del llibre III de l'esmentada llei i, al seu torn, el número 4 de l'article 691 establix que la subhasta dels béns hipotecats es realitzarà d'acord amb el que disposa esta per a la subhasta dels béns immobles.  
Segon. Establix l'article 671 de la Llei d'Enjudiciament Civil, després de la reforma operada pel Reial Decret Llei d'1 de juliol, que si en l'acte de la subhasta no hi haguera cap postor podrà el creditor demanar l'adjudicació dels béns per una quantitat igual o superior al seixanta per cent del seu valor de taxació.  
Tercer. Segons l'article 674.2 de la Llei d'Enjudiciament Civil, a instàncies de l'adquirent, s'expedirà, si és el cas, un manament de cancel·lació de l'anotació o inscripció del gravamen que haja originat la rematada o adjudicació.  
Així mateix, el secretari judicial manarà la cancel·lació de totes les inscripcions i anotacions posteriors, inclús les que s'hagueren verificat després d'expedit el certificat previst en l'article 656, i es farà constar en el mateix manament que el valor del que es ven o adjudica va ser igual o inferior a l'import total del crèdit de l'actor i, en el cas d'haver-lo superat, que es va retindre el romanent a disposició dels interessats.  
  
Part dispositiva  
1. Adjudique, a favor d'Eugenio Mata Rabasa, la finca hipotecada i objecte de la present resolució per la quantitat següent: 12.266,18 euros.  
  
2. Una vegada siga ferma esta resolució procediu a cancel·lar, si és el cas, totes les inscripcions i anotacions posteriors a la inscripció del gravamen que s'executa, fins i tot les que s'hagueren verificat expressament després d'expedit el certificat de domini i càrregues. Així mateix, una vegada siga ferma esta, i a instàncies de l'adquirent, expediu un manament de cancel·lació de la inscripció de la hipoteca que garantia el crèdit de l'actor.  
3. Cal entendre que del resultat del procediment no pot certificar-se si existixen o no inquilins o ocupants de les finques objecte d'esta adjudicació.  
4. Finalment, feu constar que sent la quantitat per la qual s'adjudica l'immoble per tots els conceptes, no hi ha sobrant.  
5. En virtut del que s'ha disposat en estes actuacions i de conformitat amb el que establix l'article 497 de la Llei d'Enjudiciament Civil, notifiqueu este decret per mitjà de la publicació d'edictes que s'inseriran en el tauler d'anuncis d'este Jutjat i en el Diari Oficial de la Comunitat Valenciana o Boletín Oficial del Estado, i que se se n'encarregue la part actora del diligenciament i gestió.  
Mode d'impugnació: recurs de revisió en el termini de cinc dies davant del secretari que el dicta.  
Informació sobre el depòsit per a recórrer   
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs de revisió contra esta resolució haurà de constituir un depòsit de 25 euros, que se li tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient, i s'indicarà, en el camp ?Concepte- el codi ?01 civil-revisió resolucions secretari judicial- i la data de la resolució objecte de recurs amb el format dd/mm/aaaa.   
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Ho mane i firme.  
En done fe. La secretària judicial.»  
I atés que el demandat, Manuel Palau Aviñó, es troba en parador ignorat, expedisc este edicte a fi que li valga de notificació de forma deguda.  
  
Sueca, 23 de setembre de 2013.- La secretària judicial: María José Segovia Albaráñez.  
  
Diligència d'addició  
Secretària: María José Segovia Albaráñez.  
Sueca, 17 d'octubre de 2013   
Jo, la secretària judicial, per mitjà d'esta diligència faig constar que l'edicte que s'adjunta s'addiciona en el sentit següent:  
1. Suprimir el fonament de dret primer.  
2. El fonament de dret segon: on diu «[?] podrà el creditor demanar l'adjudicació dels béns per quantitat igual o superior al seixanta per cent del seu valor de taxació»; ha de dir: «[?] podrà el creditor demanar l'adjudicació dels béns, si no es tracta d'habitatge habitual, per la quantitat que se li dega per tots els conceptes».  
3. En la part dispositiva, on diu: «finca hipotecada», ha de dir: «finca embargada»; i on diu: «inscripció de la hipoteca», ha de dir: «anotació d'embargament». En done fe.